**IZVJEŠTAJ SA JAVNE RASPRAVE**

**NACRT NACIONALNOG PLANA ZAŠTITE I SPAŠAVANJA OD POPLAVA**

Ministarstvo unutrašnjih poslova je, u skladu sa Uredbom o postupku i načinu sprovođenja Javne rasprave u pripremi zakona (,,Službeni list Crne Gore”, broj 12/12), dalo Nacrt Nacionalnog plana zaštite i spašavanja od poplava na javnu raspravu. Kako se na Nacrtu plana radilo u dužem vremenskom periodu, te kako se radi o dokumentu koji je od velikog značaja za Crnu Goru, Ministarstvo unutrašnjih poslova je organizovalo Javnu raspravu u periodu 17. septembar - 07. oktobar 2019. godine.

Cilj Javne rasprave bio je da se, pored predstavnika javnog sektora, omogući prevashodno uključivanje predstavnika privatnog sektora, stručne i šire javnosti u proces kreiranja Nacionalnog plana zaštite i spašavanja od poplava.

Javni poziv za učešće u javnoj raspravi upućen je građanima, stručnim i naučnim domaćim i međunarodnim institucijama, državnim organima, poslovnim asocijacijama, malim i srednjim preduzećima, nevladinim organizacijama, medijima i drugim zainteresovanim organizacijama objavljivanjem na web stranici Ministarstva unutrašnjih poslova, dana 17.09.2019. godine. U cilju omogućavanja optimalnog uvida i davanja prijedloga, komentara i sugestija, uz javni poziv, objavljen je Nacrt dokumenta i kontakt za dostavljanje primjedbi i sugestija. Javna rasprava, u trajanju od 20 dana od dana objavljivanja javnog poziva, zaključena je 07. oktobra 2019. godine.

Po Programu Javne rasprave, u prostorijama Ministarstva unutrašnjih poslova - Direktorat za vanredne situacije u Podgorici, dana 26.09.2019. godine, sa početkom u 10:00 časova, u Beranama, dana 20.09.2019.godine , u zgradi opštine Berane i u Baru, u prostorijama opštine (sala za sastanke), dana 30.09.2019. godine održani su Okrugli stolovi, kao centralni događaji u okviru Javne rasprave, gdje su pozvani svi relevantni predstavnici javnog, privatnog i NVO sektora da prezentuju svoje sugestije radi unapređenja teksta Nacrta plana.

Na okruglom stolu u Podgorici, Beranama i Baru su, pored predstavnika Ministarstava unutrašnjih poslova, učešće uzeli i predstavnici Službi zaštite i spašavanja i Komunalne policije.

Uvodnu riječ na Okruglim stolovima imao je načelnik Direkcije za civilnu zaštitu i humanitarnu pomoć mr Ljuban Tmušić, koji je istakao važnost i značaj ovog dokumenta i ukazao na njegov sadržaj koji definiše pitanje procjene rizika od poplava, a zatim i dokumenta plana na osnovu kojih se sprovodi zaštita i spašavanje od poplava u Crnoj Gori. Takođe, posebno je istakao veoma bitno pitanje utvrđivanja mjera zaštite i spašavanja od poplava u tri faze (preventivna, operativna i sanaciona), shodno kojima su definisane i nadležnosti ministarstva, organa državne uprave i jedinica lokalne samouprave. Posebno je značajno istaći da su, u procesu Javne rasprave, pristigle dvije pisane sugestije:

-Bogdan Bojovič- Služba zaštite Pljevlja,

- mr Popović Miro – potpukovnik u Vojsci Crne Gore.

Nakon pažljive analize pristiglih predloga odlučeno je da se pojedini segmenti teksta Nacionalnog plana zaštite i spašavanja od poplava unaprijede u finalnoj verziji. Nakon završetka Javne rasprave, 07. oktobra t.g, pristupilo se unapređenju Nacrta nacionalnog plana zaštite i spašavanja od poplava, prije upućivanja u dalju proceduru prema Vladi Crne Gore.

**PREGLED PRISTIGLIH KOMENTARA**

|  |  |  |  |
| --- | --- | --- | --- |
| **Redni**  **broj** | **INSTITUCIJA/LICE** | **KOMENTAR** | **ODGOVOR** |
| **1.** | **mr Popović Miro – potpukovnik u Vojsci Crne Gore** | 1. Sugestija da bi se trebali pomenuti sledeći vojni objekt i vojna skladišta ubojnih sredstava: Vojni objekat „Brezovik“ kod Nikšića, Vojni objekat „Taraš“ kod Danilovgrada, Vojni objekat „Židovići“ kod Pljevalja i Vojni objekat „Pristan“ na poluostrvu Luštica“. U navedenim objektima čuvaju se značajne količine ubojnih sredstava (municije i hemijskih supstanci za privremeno onesposobljavanje). 2. Sugestija da bi se trebale pomenuti moguće poteškoće usled globalnog otopljavanja leda i mogućeg/očekivanog podizanja nivoa mora. U tom kontekstu trebalo bi predvidjeti mjere zaštite našeg priobalja. 3. Provjeriti aktuelnost pojedinih podataka, poput stanja piste na aerodromu u Nikšiću (nije travnata nego asfaltna podloga). 4. Provjeriti kapacitete aerodroma u Tivtu (nakon dogradnje Terminala 2). | **-Prihvata se.**  **-Primjedba odbijena,**dio koji se tiče navedene materije obrađen je u dijelu plana “Uticaj klimatskih promjena na pojavu poplava”.  **-Prihvata se.**  **-Primjedba odbijena**, kapaciteti na Aerodromu Tivat  (posjeduje 10 rezervoara za naftu i naftne derivate  kapaciteta  6 500 tona), su provjereni  i utvrđena je njihova tačnost. |
| **2.** | **Bogdan Bojovič- Služba zaštite i spašavanja Pljevlja** | Rudnik,,Šuplja stijena" nije u funkciji, pa je to potrebno ispraviti.  (• Rudnik boksita Nikšić, sa površinskom i podzemnom  eksploatacijom, kao i rudnik olova i cinka ,,Šuplja stijena”;  • ,,Pljevlja” i ,,Brskovo" – Mojkovac, koji trenutno nisu u funkciji) | **-Prihvata se.** |